Digital-Divide-Data/Luhya-ASR-Data-subset huggingface dataset:
Onyala khuba noli nende butinyu shinga masika niwenya bukhonyi bunji khushira shindu shioli nashio.
Yaani fise fiindi masira koba nonyola kabetsaanga makali khushira bukhonyi bwo onyola.
Itsulisinjia bandu mbu shinga banyola batinyu bamanye mbu balenya bukhonyi bwa bandu bandi.
Kho yechesinjia bandu khuba bo khwitutuyia khubera nonyola matinyu shialo shinyala khutamba khukhukhonya,.
Iwonyanga bandu bo khwichinjimasia khulwo khuba bali nende findu fiababa nibapara ne finji khane ne fititi sa.
Weinzala sharumwa mushiachi tawe.
Mundu uli nende inzala sharumuungwa mushiachi yenyene tawe.
Noruma mundu uli nende inzala mushiachi anyala khubukula fiakhulia fiosi.
Fili shinga wakharuma mudu uli nende bulo khutaya matsi musyongo anyala khuchinga isiongo yosi.
Mundu wenya bukhonyi buunji sharumuumwa wobukhonyi obo buli tawe.
Noruma mundu utamba bukhonyi wobuli anyala khusasia khubera shaparanga inyanga yindi alenya khukhonywa tawe.
Icherirugwa bandu bosi mbu fise fio butinyu mundu niyenya bukhonyi sana anonwe bulayi makhuwa kalasasikha tawe.
Amashino mabi shikera bwitsa tawe.
Mashino kalachamisia shikachira bwitsa bwangala bulayi bwawa tawe
Fise findi findu fititi sifiakhera bwitsa bukwanire khumenya nomba bwita bwo luwono tawe.
Khuli nende makhuwa matiti ko mundu alakhoywa khulingakho mundu mwitsa namukholere tawe.
Mulina wao nakhukholera makhuwa matiti kalakhuumisia tawe solakabukulira busiro kera bwitsa tawe.
Iboleruungwa bandu bali mubwitsa nomba bateshiania nomba bamenyanwa mbu balalinga makhuwa matiti kekholekha tawe.
Iwonyanga bandu khuba meso khubera makhuwa matiti kanyala khira bwitsa bukali fise findi.
Iwonyanga bandu be mioyo mititi nende bokhusinyikha bwangu mbu benonenge bashiamua findu findi.
Ikhonyerungwa bukabukhani nibulio akari wa bandu ne lano benya khukalusibwa khalala.
Mwana mulayi sasambulwa.
Mwana uli mulayi nomba murume sasasibuungwa butswa tawe.
Mundu mulayi alinduungwa bulayi kho salasasikha nomba khunyasikha tawe.
Shindu shilayi shili nende bukhonyi shikhonyeruungwa bulayi ne shibikhwa bulayi sishilasasikha tawe.
Iboleruungwa bebuli nende bandu bakali babe bandu bo khulinda findu filayi.
Itinyisinjia bebusi khulinda nende khulera bana babwe bulayi shinga fienyekhana.
Itsulisinjia bandu mbu kho findu filaye fitsiririre khuba filayi fienya fiayebwa bulindi.
Mwana mulayi akhoywa khurerwa nende mwibusi waye filayi kho abe mulayi tsindalo tsiosi.
Mao ne mao.
Mama wao ni mama wao sa kata nalakwanire nomba niyalema.
Shindu shiawo neshilayi khwi iwe kata neshilolekha shibi nomba shilakhoyerwe.
Itinyisinjia bandu babe bo khuchama nende khwishiera findu fiabwe.
Iwonyanga bandu balekhe khwikomba findu fia bene kata lwe fiba filayi fifwana firie.
Ibolerungwa sanasana babukha balaba nende mioyo chiokhulola filayi fili ale.
Itinyisinjia babukha khwiruma nende khukhabaya findu filayi fiababa nibenya.
Itsulisinjia bandu khuba nende miyo chio khupa orio muni khulwwa findu fiabali nafio.
Mao ashira busuma bwo khumekerwa.
Mama wo mundu ni wa maana lukali khushirakho shindu shiosishiosi shionyala khuyebwa.
Shindu shiawo mwene neshilayi khandi shio bukhonyi khushrakho shio mundu shilali shiawo.
Icherirungwa bandu babe bo khulola findu fiabwe filayi khandi fio bukhonyi khushirasia fia bandi.
Yaani shindu shioli nashio mumukhono ne shikhukhonya khushirasiakho shio mundu shiolali nashio.
Iboluungwa fise fio mundu aba niyekhonyere shindu shiaye shititi khubusia likhuwa likali.
Iboluungwa fise shinga fie isambo mwana wo mundu mulala yenye nakhola isambo ikhongo shinga khufwalwa nomba arusi.
Mwana we shikhana shiyenya mutofu tawe.
Mwana we shikhana wenya khutekha buli lwosi siyenyanga khutekhera musiani mutofu tawe.
Shindu shilayi shikonyanga shilayi khushirasiakho kho bulayi bwimetekho.
Icheriruungwa bana basiani be shibukha babe bo khweruma kho bateshie butswa.
Mwana we shisiani nabao sa ario ulali wo khweruma ne butswa siyalanyola mukhana wo khuteshia tawe.
Icherirungwa babukha benjira muirumbi kho bakhule nibaba niberuma.
Irumbi ne fise fio mwana musiani asheberwe khula shinga alaona.
Khale mwana niyashebuungwa siyasasibuungwa nende bashie balasheberwe tawe.
Bana basiani bekesibuungwa makhuwa muirumbi shinga bakhoywa khukhula khuba basatsa balayi.
Injero yino itinyisinjia bana be shisiani khwiruma lukali khubera aumao mukhana wachama musatsa mutofu.
Iwonyanga basiani batofu balenya milimo khubera banyala khufwa basumba.
Khandi itsulisinjia bakhana khuba meso nende basiani baba nibabateshia.
Mukhana natesherekha musiani nomba musatsa mutofu ne butswa anyala khusanda lukali muliria.
Abandi nibabala nikhubala.
Bandu nibabala tsikhabi tsiabwe ne wesi olwana lukali obale tsiawo.
Abandu nibekhoyera bana babwe bamulushe wesi lwana lukali wikhoyere bao.
Yaani bandu nibekhoyera findu fiabwe fialulushe wesi wenya waba nende shindu shiowikhoyera.
Itinyisinjia bandu bashiri batinyu babe bamani ko khukhola findu filayi balasangala lunyuma.
Itsulisinjia bandu khukhola findu filebula makhuwa ko khusangasia tsinyanga tsie imberi.
Icherungwa mutsisambo shinga tsio khufwalwa lwo mundu usomere aba nafwirire khula khundukho.
Itinyisinjia babukha khwifwira makhuwa matinyu khulwo khubera balafuna malayi.
Namunyu khabola kata lichina liulera kho khamalire khubola liulire.
Sa tsindi kata bandu balabukula luchendo mumakhuwa koko obetsanga omalire khubola.
Yaani mundu urumirwe bora yabola shairumirwe ikadi yae ibetsaanga imalire khuwa.
Kho kata ubolerwa nalaulira tawe murumwa aumanga matinyu khuba yoosiye macheni.
Bakofu bacheriranga babukha khubachesiya kata nibekhola sibaulire tawe bakofu bamalire husunga.
Iwonyanga bandu sanasana babukha mbu kata shilwa bekhola sibaulire tawe matinyu kalabanyola imberi eyo.
Andakonya yalikha bukhaya.
Oulakonya mufise nali nende liani yalikha busuma buuma liani.
Noshiri khukhola likhuwa nomba shindu shiosishiosi wenya waparanga bulayi.
Ichesiyinjia bandu babetsenje bo khupara nende khukasia makhuwa nibashiri khukakhola.
Iwonyanga bandu sanana babukha bo khwipubulusia nende findu abula khupara lukali.
Itinyisinjia bandu khuba nende shiwoyo nibaba nibenya khukhola findu.
Shienywe ne shienywe.
Shindu shienyu kata nishili shibi shialatonya khuba shienyu.
Shindu shioli nashio kata nishiba shibi shialatonyasa shilayi khwiwe khuba neshiao.
Kata mwana wao nomba wenyu lwaba mubi nomba mwifwi alatonyasa wao nomba wenyu.
Itinyisinjia bandu babe bo khuchamana bene khu bene.
Yechesinjia bandu khuchama findu fiabwe kata lwa balola shi fikwanire tawe.
Itinyisinjia bandu sanasana babukha khweshiera findu nomba bandu bewabu khuba abo nebalibakhonya sa.
Icherirungwa babukha mbo kho chame shindu shindi nomba mundu wundi wenya wachama shienyu nomba weny lweimberi.
Mulayi ashinanga muse lulala.
Mushini mulayi sashinanga mumuse khula shinga atsalala tawe.
Mushini mulayi arulanga mumuse nashiri munulu shinga achakire.
Mundu muchesi amanyikhananga fise fio khukhola likhuwa lie shing'ono.
Mundu ukhola likhuwa shinga likwanire aba ali mushini mulayi urulanga mumuse nashinulire.
Mundu ukhola makhuwa keshifwabi kho oyo ni mushini utsalalanga mumuse nasishina.
Yechesinjia babukha mbu mundu yesiyesi alolekhanga khuba mubi nomba mulayi khulondokhana nende shinga akhola makhuwa.
Namulekwa yera imbongo.
Mundu ulekwa neumalanga yera imbongo ikhayisnjia bandu khwira.
Shindu shiosishiosi shilolekha seshinyala tawe nishio shimalanga shikhola makhuwa makali.
Mundu ulekerwe niye umalanga akhonya bandu baamleka nibasaba bukhonyi.
Icherirungwa bandu mbu sibalaba bo khulinga shindu nga shiuma bukhonyi mana bashileka tawe.
Iwonyanga bandu bo khuleka findu baleshe khubera findu fia baleka nefio filabakula mumatinyu.
Yaani musatsa wo oleka niye ukhwa inda mana yakhiwibusia mwana.
Bulang'u bukhuyira mubusuku.
Noba mundu wo bulang'u olakhola makhuwa kakhwinjisia mubusuku.
Nobasa nende bulang'u butswa bwitsa khukhwirimia tsimoni ulenyola mumatinyu mukari.
Yechesinjia bandu babuha balaba nende khutitikhana khunji tawe.
Itinyisinjia babukha khukhola kabakhoyerwe khukholasa nende khulekha khurukwa nende bulang'u.
Mwana musiru ne musiko khu mwibusi.
Mwana musiru areranga bunyakhani nomba butinyu khumwibusi.
Mundu ucherirwa nalachesiya amalanga aba musiko khubandu baye.
Icherirungwa babukha babe bo khurecheresia mechesio ka bebusi nomba bakhongo babwe.
Ibolungwa fise fio mwibusi anyolere matinyu kalerwa nende mwana musiru shinga lifwa.
Mwana wo khunyasia bebusi nakhola shindu shibi yaumisibwa ne mwibusi waye nounyalanga butinyu bwo khumusirikha.
Kata mwana mwene wa mabi oyo niyetsukhana yafwa khubera mabi kaholere bebusi nibalaba bafwirirwe ne nibalaulira butsuni.
Itinyisinjia babukha babe bokhwiwoya nende khandi khurecheresia khubera matinyu nikabanyola bebusi nibaumia lukali
Ufumbuka mushimiu yesika tsimbiro.
Isolo ichaka tsimbiro fise fie shimiu isika tsimbiro khuba ne fise filayi.
Nochaka likhuwa mufikhe fialio wenya wekasa khulikhola paka ofutusie.
Ibolerungwa bandu bakali khubatinyisia khukhola likuwa mubulayi bwe fise fialio.
Mundu namala yesika khukhola shindu yenya paka akhole amale shiosi shinga achakire.
Iwonyanga bandu batofu bo khuchaka khukhola findu nibalekhera khunjira.
Limonyo ne likhuwa.
Mundu shinga lwa amonya abetsaanga yakhamala khubola likhuwa lia amonyere.
Nokhola shindu kata mubutiti bwashio obetsanga omalire khwekholera.
Nokosera mundu obtsaanga omalire khukosa kata lwe makosa kaba matiti.
Shindu shiomalire khukhola shiwakhafuta shiaumao tawe.
Itinyisinjia bandu khuba bo khulinga findu fiabakhola nomba makhuwa kababola.
Iwonyanga bandu bo khwelomialomia nomba bo khwipubulusia nende makhuwa babe bokhsuna minwa.
Nomala wabolera nomba wakholera mundu shindu shibi shonyala khufuta tawe.
Kao washio kubekwa inikha kwao mumatsi.
Washio naba nabekwa wekasie khulondakho khulwa khwinikha murwe kwao mumatsi.
Wshio nanyola matinyu omukhonye nomanyire mbu wesi onyala khunyola matinyu kene ako.
Shindu shibi shikholekha wowashio sholatsekha tawe ne butswa omukhonye.
Icherirungwa bandu bakali babe bo khuberira bashiabwe nende khubakhonya bali mubutinyu.
Itinyisinia bandu babe meso nibakhonya bashiabwe khubera bosi balenya bukhonyi bwene obo.
Olaleka tsia balobi.
Sholaleka balobi niberukha tsimbiro tawe likhuwa linyala khuba neliliwo.
Mundu shiyakherukha shikhaya tawe kho nolola mundu mutsimbiro manya mbu khuli nende likhuwa.
Solaleka findu tawe finyala khuba fili nende makhuwa kakhunyola noshiri nolekere.
Icherirungwa babukha khulekha khuba nende shileka butswa.
Noba nende shileka, makhuwa kanyala khukhunyola mushileka omo mana wanyola butinyu.
Iwonyanga bandu be shileka banyoke khwikalukhasia babe bandu bo khufunikha.
Inzukha yinjire mushisabo.
Inzukha niyinjira mushindu shinga shisabo mundu abetsaanga nende butinyu bwo khwamua shiakhola.
Shisabo nende mabeere fiosi ni fia maana kho mwenefio ashiruungwa niyatisie shisabo yainyia inzukha.
Noba niwatisia shisabo ne mabere ketikha ne inzukha irula ne bulaano shisabo nende mabeere fiba fitsire.
Naye niwamua khulekha inzukha bulano mabeere kaba kalabiya.
Kaliwo makhuwa kabetsaanga matinyu khwana bwamusi khuba kakoyanire.
Injero yino icherirungwa bandu babukha baletsa bakhola makhuwa kalayeresia bakofu butinyu khwamua tawe.
Mufano ni musiani nayeresia mwikho waye inda bakofu bakoruungwa khwamua mbu bafunanie wina.
Iwonyanga bandu khuchungusia makhuwa kababa nibakhola kho kalaba matinyu tawe.
Chenda bulayi yalekha mukwano inyuma.
Mundu wo mwima mulayi amalanga alekha luyali waba narulilre.
Mundu naba mulayi yakhola makhuwa malayi kamulondanga kata nafwire.
Mundu mulayi nende fikhole fiaye filayi sifibirirungwa tawe kata nafwa.
Itinyisinjia bandu khuba nende fikhole filayi butswa kho fiparungwe mutsindaalo.
Icherungwa fise fio mundu wakhola malayi niyafwa ne bana baye nomba luyia lwaye lufaidika khu malayi kene ako.
Iwonyanga bandu be fikhole fibi mbu khandi bandu balabaparira khu fiene efio.
Mwolo kwa bene obera nochunga.
Mwolo ne luberiro lwikhonyeruungwa khubera bunyasi buitire.
Nosabire mwolo kwa bene wekhonyeraanga nochuunga kwalafunikha tawe.
Mwolo kwo osabire wikhonyeraanga notemberesia khuba nikufunikha niwambakhana nende mwenekwo.
Yechesinjia bandu babe bo khwikhonyera findu fia baba nibasabire bulayi.
Iwonyanga bandu mbu shindu shio khusaba neshifunane neshinyala khurera bwononi.
Icherirungwa bandu bo khwisabirisia findu mbu benya bamanya findu fio khusaba sifikhonyerungwa sa fwa tawe.
Iboleruungwa bandu khubamanyisia mbu mundu sakhoywa khwisika findu fio khusaba tawe.
Itinyisinjia bandu khukhola mani banyole findu fiabu kho balekhe khwisabirisia.
Ingubo ya rachari sichelewanga muluchendo.
Buli luchendo paka onyolekhomo ingubo indafu, lube masika, arusi, khufwalwa.
Khuli nende makhuwa kandi kabetsanga sa butswa kekholekhe kata lwakashinda.
Yanni fikhole findi nomba makhuwa kandi kali shinga musambwa paka kekholekhe kata lwe shina shiba.
Yechesinjia bandu khuba berechekhe khumala makhuwa kandi nikba nekekholekha.
Kaliwo makhuwa ko mundu alanyala khwikalira tawe ne nikamala kekholekha paka kamalwe sa.
Itinyisinjia bandu khuba meso mana berechekhe shinga banyala khulwana nende makhuwa kandi.
Icherungwa mutsisambo shinga masika khumanyisia bandu mbu shibakhekalira shindu shinga lifwa tawe.
Itinyisinjia bandu balekhe khikhupachira masira nikabanyola khuba paka kekholeshe.
Basabasa munwa kwanje.
Munwa kwanje kube khukundi mana khuulere sa butswa.
Buli likhuwa sifili paka mundu abolemo tawe, anyala sa khuulera yalekha khwinjira mubutinyu.
Iceherirungwa bandu bashiri babukha mbu balinjenge makhuwa kabenjiramo.
Sifili mbu buli likhuwa liosiliosi benjiremo tawe khuba linyala khubarerira butinyu.
Iboluungwa makhuwa matinyu kakharuliramo kokhufunania kho ichesiye bandu.
Iwonyanga bandu bo khwibusia nibakhola makhuwa nomba khusunga makuwa kabalanonere bulayi.
Yaani iwonyanga bandu babei nende be minwa miangu mbu balekhe khwanguyia minwa.
Khandi yechesinjia bandu mbu khulekha khufunikha munwa khureranga indoboyio akari we bandu.
Mukhasi wo munwa mwangu yerechekhanga makhuwa ne lano akosania bandu.
Mwana we inzukha ne inzukha.
Izukha siyakhebula isolo yindi ilafwanana nayo tawe.
Yanani inzukha sinyala khwibula ifisi nomba lisimba tawe, paka sa yibule inzukha yashie.
Miwma kwo mundu kweyibulangasa kwene kho mundu yesi wibula nebutswa mwana alamufwana mima.
Ibolerungwa bandu bosi babukha nende beshikhulundu mbu likhuwa liakhekalushire.
Iwonyanga bandu be fima fibi mbu fiima fiene efio filalindwa nende bana babwe ne balanyasia lukkongo.
Itinyisinjia bandu khuba nende fima filayi kho luyia lwabu kube lwo luyali.
Yechesinjia bandu khuba meso nende makhuwa kandi kho kaletsa kekalushira tawe.
Naye nikaba nekekalushira khu bandu bakhoywa khuba niberechekhe shinga balwana nako.
Wakania yebirira alali wakasena siyebirira tawe.
Mundu wanyia mafwi abetsaanga lwangu khwibirira alali wakasena siyebiriranga tawe.
Mundu wakhola shikhole ne mwangu khwibirira alali wakholerwa yetsuliranga buli lwosi.
Mundu wasunga likhuwa yebiriranga ka yasunga naye walomwalomwakho yetsuliranga tsinyanga tsiosi.
Iwonyanga bandu be fikhole fiabu mbu babakholera shibakhebirira tawe.
Itinyisinjia bandu khukholera bashiabwe fikhole fichamisia kho mundu napara nefimusangasia.
Yechesinjia bandu khupara findu fia benya khukholera bashiabwe kakhali fibachamisia bene.
Icheruungwa fise fio mundu wakhola shindu shibi shiba neshimukalukhanekho neshimwere matinyu.
Chienyula mutsuli khushira khwalikha buyia.
Nobulayi nomba bwangu khuchienyula busuma bwatonyere mutsuli khushira khwalikha buyakha.
Shiakhulia shiolire shiatonya neshiangu shio khubasia khushira shio khutekha buyakha.
Shikhole shiochakire walekhera khunjira neshinagu khushira shiochaka buyakha.
Likhuwa liokhumalilisia neliangu khushira lio chaka buyakha.
Icherirungwa babukha babe bo khuchaka khukhola makhuwa kata nibaba nibaleshera khunjira.
Ibechesinjia mbu khumalisia shindu shia bachakire ni khwangu khushira khuchaka buyakha.
Iwonyanga bandu bo khukanakana khukhola makhuwa mbu khuchaka buyia nokhutinyu.
Yechesinjia mbu khumala likhuwa ni khwangu khushira khuchaka buyakha.
Khuchaka nokhutinyu khushira khumala kho mundu akhoywa khwitinyia yachaka.
Ukhukhosia shitere shiro alakhusamba.
Mundu nalakhulola shitere yakhukhosia mana mbu mushiro shirima nishiliwo yalakhusamba
Mundu ukhukholera makhuwa mabi mubulafu ne mumasririnji anyala khukhumala.
Iwonyanga bandu babe meso nende bandu be likhula nende khandi bandu bali nende mioyo mibi.
Bandu be likhula nibanyala khukhukholera makhuwa mabi bandu nibalola banyala khukhumala.
Yechesinjia bandu khuba meso nende khwikhala ale nende bandu basuku nomba be mioyo mibi.
Ichessiinjia bandu khwiteka nende bashiabwe baba nibabakholera makhuwa kokhuchenia shitere.
Shikalushira shiraanga.
Shindu shikholekha lulala onyala khuparirisia mbu shiitsukhanire sa.
Nebutswa shindu neshikalushira shiba shili nende lichomo lichira shikholekhe.
Yaani shindu shikholekha khandi neshirasi ne shiba shikhukhaba makhuwa.
Shindu shilala neshikholekha khabiri nomba khataru shibetsaanga shikholerwe nende mundu khu lichomo.
Icherirungwa bamenyanwa bamenye nomulembe abula khukhabana makhuwa.
Wo munwa murambi yetsoma mwibotselo.
Mundu uli nende munwa murambi anyala khwitsukhana niyefumire mwibotsero.
Mundu we fikhole fiaye nomba makhuwa kaye kanyala khumuchemera.
Mundu mulosi anyala khwiloka mwene kakhali bulosi bwaba natumire mundu bumukalukhanira.
Icherirungwa bandu babe bo khunona makhuwa kabakhola kho nikakalukhana kalabamala tawe.
Itinyisinjia bandu khukholera bashiabwe makhuwa malayi khu kata nififumama shibanyola butinyu tawe.
Iboluungwa mundu niyakhanyola butinyu burerwa nende makhuwa nomba fikhole fiaye mwene.
We inzala afwira mushiachi.
Mundu uli inzala lukali anyala khufwira mushiachi nalwananga khulia.
Khuli nende fise findi finyala khuchira mundu yanyola butinyu bwa alekombere mwene tawe.
Ibolerungwa bandu fise fio butinyu bwa balekombere nibwakhabanyola.
Itinyisinjia bandu khwifwira nende khulekha khwilauma khubera butinyu bwabanyolere nibwe fise sa.
Shia nolie shikonanga shionyone.
Shindu shia nolie mutsuli sishibetsangao tawe, shirulirangawosa.
Mundu samanyanga tsikhabi tsia yetsa khunyola lunyuma tawe khuba tsilakanga tawe tsitsangasa.
Makhuwa ke inyanga ilondakho shikamanyikhananga khuba sikalakanga tawe.
Icherirungwa bandu babukha mbu babe bo khusubira mumalayi khuba mutsuli siimanyikhananga shinga ilaba tawe.
Ibuluungwa mumwikhoyo bandu nibekhoyera makhuwa malayi ko mundu aba nanyolere.
Kho itinyisinjia bandu khukhola findu nibasubire khunyola malayi kata findu fiabakhola nifilolekha fitinyu nende khubasandia.
Isi yo khwineche shiyupwa lukhofi.
Isi neili khwineche mundu siyeranga khulwo khupa lukhofi tawe anyala khwiuumisia nomba khuumisia washie.
Khuli nende makhuwa kandi kawalakhechoma shirunji tawe paka okanone bulayi.
Makhuwa kandi ni matinyu kho niwichoma kanyala khurera butinyu.
Ichesiyinjia bandu khuba bokhutsia kala nende makhuwa kandi kho balarera matinyu khushira kaliwo tawe.
Okhaba amatumwa, amakanda, shifulia, tsikhwi, amaatsi, ichumbe, shibiriti
Ochaka nende okhukasia amatuma noinyiamo obuchafu bwosi.
Woosia amatuma kalabe nora mushifulia.
tsukha matsi mushifulia shilimo amatumwa.
Ora tsikhwi mumaika nowafia muliro nowekhonyera shibiriti.
Ora shifulia shia matuma khumaika nofunikha
Tekha amatuma khulwa amasa kataru mana kaye bulayi katoretore
Meta amaatsi mushifulia noramwo amakanda.
Tekha khulwa masa kabiri makanda kayie.
Sasia makanda nende matuma fiye alala bulayi.
Ramo ichumbe mumaenjera mana khandi osasie.
Inyia maenjere khumaika nikakhaya.
Bukula bumena mana ore khuluteru notolamwo buchafu bwosi nende amaloba kaba nikalimo.
Yaafia muliro mumaika mana otundumie amaatsi mushifulia paka matsi kabe matundumu.
Yoosia bumena nende amatsi kobaasie kho oinyiemo bululu nende maloba matiti kaba nikashirimo.
Inyia maatsi koosi mubumena niwikhonyera shichungo kho sibulanywa maatsi bwafunikha tawe
Tekha amafura mushifulia mana kaye bulayi nomramwo bumena nochaka khusiyirira.
Kalukhasia mubumena nende shichiko khulwa tsidaka likhumui lala nende tsirano kho bwalafunikhamwo tawe
Siyirira bumena bukalukhane mana shibwaloma saana tawe nomala noinyia khumaika.
Tekha shitunguo nende tsinyanya khushifulia shiindi mana fiye noramwo bumena
Kalukhasia kkulwa tsidaka tsitaru mana tsinyanya tsitirane nende bumena noinyia khumaika.
Lia bumena bwao ndende busuma nende livakado.
Okhutekha ingeke weya waba nende amaatsi, amafura, shitunguo, tsinyanya, mwikho, sichumbe, shifulia.
Yafia muliro mumaika nora shifulia shia maatsi mumaika.
Yosia inyeni nende matsi kobasiye.
Karaanga inyeni nende tsinyanya nde shitunguo noramo ichumbe.
Nowakhamala khukaraanga nometamwo mushabano.
Tekha inyeni irokore bulayi khulwe tsidaka amakhumi kabiri.
Amakhumi kabiri nikakhawa nolinga inyeni niba niyiire.
Inyeni niyakhayia noinyia khumaika.
Onyala walia inyeni nende liremwa nomba busuma.
Okhutekha ingokho wenya ingokho yene, amafura, tsinyanya, shitunguo, ichumbe, fifulia, tsikhwi, omwikho, ikisu
Ochaka nende khutekha amaatsi niwakhafia omuliro.
Amaatsi nekakharokora notsuka khushifulia shiindi.
Osinza ingokho niwinikha mumatsi katekherwe.
Manya ingokho noinyiayo amooya koosi.
Niwakhamala kumanya nosamba ingokho khumuliro.
Yaarasia ingokho noinyiamo indusi nende amaala.
Nowakhamala khwabula noteta fipande fititi nowosia.
Rechekha ingokho mushifulia nende amaatsi mana otekhe khulwa lisa lala.
Niyakhayia nokaranga nende inyanya nende shitunguo noramo ichumbe
Onyala walia ingokho yowakhatekha nende busuma.
Waaya mrere kwangale obulayi khurula muundalo inyanga ye ifula ilakwire.
Nyola mrere bulayi noinyiamwo buchafu nende maloba kaba nikalikho.
Bukula mrere mushifulia mana woosie nende amaatsi malafu kabulamo liloba.
Bukula amaatsi ore mushifulia khumaika mana ometemo omushebano nende ichumbe.
Tekha amaatsi karokore kaye pa noramwo mrere nomala nofunikha shifulia.
Rechekha muliro mumaika mana otekhe mrere kwao khulwe tsidakika amakhumi kabiri.
Linga mrere nikuba nikuyiire oinywe khumaika mana ore khaasi no ofunula.
Teta shitunguo khushifulia shiindi mana otekhe niwakhametamwo amafura paka shitunguo shiyie.
Ora tsinyanya mushifulia shilimo fitunguo notekha tsinyanya tsiye mana tsitirane shinga lwo busera.
Bukula mrere nora mshifulia shilimo fitunguo nende tsinyanya khumaika mana okalukhasie bulayi.
Metamwo amaatsi matiti Kho mrere kwefuke kutirane bulayi mana olekhe fiiye khulwa tsidakika lkhumi lala
Inyia mrere kumaika mana olie nende busuma nomba mapuoni nikushiri kuyiire nikushituma mwosi.
Okhutekha muchere wenya mchere, amafura, ichumbe, shufulia, tsikhwi, luteru, shijiko, amaatsi
Bukula muchere kwo wenya khutekha kama fikombe fibiri mana otuskhe khuluteru.
Toola mchere noinyiamo buchafu nende machina nomba liloba liba nililimo
Yoosia muchere bulayi mumatsi malafu mara khabiri nomba khataru mumatsi malafu paka mchere kulabe.
Inyia maatsi koosi mumuchere niwekhonyera shichungu mana ore muchere abuleka.
Tekha matsi fikombe fine mushifulia mana karokore bulai.
Ramwo mafura mumuchere nende ichuimbe mana oremwo muchere kwao.
Fulukamo nende shijiko kho muchere kwalanda mushifulia tawe.
Tutuyia muliro mana ofunikhe shifulia shio muchere notekha khulwe tsidaka makhumi kabiri.
Muchere nikuli ambi khuya tutuyia muliro mana ofunikhe shifulia nolekha muchere kuyie khulwe tsidaka likhumi lala.
Muranda ne inyama isikirwe mana yooma.
Okhutekha muranda wenya waba nende omushebano, amaatsi, mafura, ichumbe, shitunguo, inyanya, tsikhwi nende efifulia.
Ochaka nende okhwafia omuliro mumaika mana otundumie amaatsi kaye pa.
Amatsi nikakhaya pa nobukula nowosia omuranda.
Niwakhamala okhwosia nobukula omuranda nora kkushifulia shilafu.
niwakhara khushifulia notsukhamo amatsi norecheka khumaika.
Nora omuliro mumaika newikhonyera tsikhwi.
Lekha muranda kurokore khulwa masaa kama kataru.
Muranda ne kwakhaya nokaranga nende inyanya nende shitunguo noramwo ichumbe
Nowakhamala okhukaranga notsukhamo mushebano omutiti.
Nowakhamala okhukaranga onyala walia nende obusuma.
Mushenye ne mapuoni kafuchirwe khalala nende makanda.
Khutekha mushenye wenya, mapuoni, makanda, amaatsi, inyungu, shifulia, tsikhwi, ichumbe
Yoosia mapuoni nende amaatsi malafu alafu okabatse.
Tekha amapuoni mushifulia mana kayie kabe matorotoro.
Tekha amakanda mushifulia shindi mana kosi kayie.
Inyia maatsi kaba nikashiri mumapuoni nende makanda.
Saasia mapuoni nende makanda mushifulia shilala.
Fuka mapuoni nende makanda fiisasie bulayi.
Ramwo ichumbe khu fibe finulu.
Sasia ichumbe itiire bulayi khaandi matuma katire mumapuoni
Fiakhesasia onyala walia nende ichai ya suturungi.
OKhutekha obusuma okhoyere khuba nende obusie, tsikhwi, amaatsi, shifulia nende omwikho.
Ochaka nende okhwafia omuliro mumaika niwikhonyera tsikhwi.
Bukula amaatsi fikombe fibiri nowenya khutekha busuma bwa bandu bataru.
Tekha amaatsi mana karokore kaye.
Amaatsi nekakharokora nobukula obusie butiti nora mumatsi.
Kalukhasia mushifulia nosasia busie nende maatsi nowekhonyera omwikho.
Kalukhasia nometamo busie kho matsi katirane nende busie.
Maatsi nikahatirana nende busie nochaka okhunyasia obusuma.
Nyaasia busuma khulwa tsidaka tsine.
Nowakhamala khunyaasia nofunikha busuma nende shibakuli nobushiri khumaika khulwa tsidaka tsitaru.
Inyia busuma khumaika nora khusani.
Toola tsiswa tsiinamu tsinyanga tise ifula.
Wenya wasiyirira tsiiswa khuiniakho mooya.
Yoosia tsiiswa nende amaatsi malafu.
Bakala tsiswa tsiuume nende omubasu.
Inyia tsiiswa mumatsi mana ochunge.
Siyirira tsiiswa khushifulia wikhonyera muliro mutiti.
Ne tsili khaambi okhuya nometamwo omeshebano.
Siyirira khulwe tsidaka likhumi lala.
Metamwo ichumbe nende amafura matiti
Siyirira khulwe tsidaka tsibiri noyinyia khumaika.
Lia tsiswa tsiao nende busuma.
Khutekha tsinduuma wenya tsinduuma, inyungu, liiru, ichumbe, tsikhiwi, amaatsi, shibiriti, imbalo nende shifulia
Baatsa tsinduma newekhonyera imbalo.
Yoosia tsinduuma nede amaatsi amalafu.
Ora tsinduuma munyungu niwakhamala khwosia.
Bukula amaatsi nende ichumbe nora munyungu ye tsinduuma.
Funikha inyungu ilimo tsinduuma nende liiru khandi nende shifulia.
Yafia muliro mumaika norechekha inyungu ye tsinduuma khumaika.
Tekha tsiinduma khulwa tsidaka amakhumi karano.
unyirisia tsinduuma khumanya maatsi nekawere munyungu nomba tsinduuma netsiire.
Noulira inyungu niisala nomanya mbu tisnduuma tsiire.
Inyia inyungu mumaika nofunula shifulia nende liiru muuya kurule.
Funikha shifulia shilimo busie bwosasiye mana olekhe bwipaashe khulwe tsinyaanga tsitaaru.
Tekha amatsi mushifulia shindi khumaika mana kaye karokore bulayi paka kainyie omwosi.
Bukula busie bwabo bwopashire nometa mumatsi kayire kali khumaika nofulukamo nende omwikho.
Metamwo busie kalakala nofulukamo kho busera bwalaba nende tsimbundu tawe.
Rechekha muliro mumaika mana olekhe busera burokore khulwa tsidaka makhumi kabiri.
Linga busera ni busitoye saana nometamwo maatsi matiti alafu ofulukamo khatutu.
Tsiririra khutekha nofulukamo mana busera bube butirane bulayi mana buchake khwanda khushifulia.
Onyala wametamwo isukari nomba amabeere khulondokhana nende shioweulira khuramwo khobube bunulu.
Fulukamwo khatutu mabeere nende isukari fitire mubusera notekha kulwa tsidaka sita.
Inyia busera khumaika notsukha mushikombe nomba injagi nomala nonywa.
Tsinyanga tsia khale shikhwabetsanga nende bechesia bekera khwekesia tawe.
Bakuka, bakukhu nende bebusi bekesinjia bana babwe meko kenyekhana.
Shikhwabetsanga nende fikhe fipanjirwe fia meko kene ako tawe.
Bana bekesibuungwa meko inyanga yosiyosi khandi fikhe fiosifiosi.
Khale kukhu nende bamama bekesinjia bana be shikhana makhuwa ko lukhasi.
Bna be shisiani bekesibuungwa nende bapapa makhuwa ke shisatsa.
Bakuka, bakukhu nende bebusi bekhonyeranga tsinjira tsinyinji kwekesia bana babwe.
Tsinjira tsiene etso nikhalala nende tsingano, tsinjero, tsinyimbo, tsingato nende milukha.
Tsingano   Mwechesia yananga lukano ne bana barecheresia lukano olo nibareba marebo.
Mwechesia niyakhamala lukano niyebala meko kaba ni kali mulukano lwene olo.
Shifune shikhongo shio khwekesia bana tsingano ne mbu bana banyole khumanya meko nende khulonda.
Khuli nende tsngano tsinyinji tsiekhonyerungwa khwekesia shinga tsilondakho.
Ingano ye efisi  Ifisi yali neichinjire inyama mumunwa kwayo.
Lwe ifisi yali niyumbakhanga mwalo yalola ifisi yashie khumatsi nende inyama.
Shinga yalola yashie khumatsi, neiruma mbu itsie inyule inyama ye yali nayo.
Lwe yaruma, ne inyama yali mumunwa kwayo ilkakha mumatsi, ne nga yalola mumatsi shiyalola ifisi yashie tawe.
Ifisi yindi shiyali mumatsi tawe, ifisi yali nende inyama khumunwa yalola shinikha shiayo mumatsi.
Kho ifisi eyo yamala ikosie inyama yayo kuba yali yenya fiosi khalala.
Lieko lwo lukano luno ne mbu bandu baleshe khuba nende bulang'u.
Lukano lundi ne lwekhenyerungwa ne lwe shifune shiatchira likhutu liba nende likarakamba.
Likhutu liatsia bucheni mushitsu shie liwani nende mayoni khandi nende tsisolo tsindi.
Shinga bola we liwani bafuchirisania khwelanga mera kho fibe fitofu khubaukhasia.
Likhutu lekulikha bosi, yaani liabola litsa khulangungwa mbu bosi mubucheni obwo.
Lano shinga fiakhulia fietsaanga ne likhutu lireba mbu fiakhulia fino nifia wina?
Naye ourerire fiakhulia yakaluisinjia mbu fiakhulia efio ne fia bosi.
Shichira mbu likhutu neliekulikha mbu bosi, lialia fiakhulia fiosi mubucheni.
Tsisolo tsiashie nende mayoni kayaba nachendere nako kalumwa nende inzala saana
Lwa kaonga inzala kasinyikha sana mana mayoni kene ako nikanyula likhutu tsimba tsie kali kamweresie.
Likhutu liatonya weliwani neliuma tsimba tsio khupurukha kho liaruma mayoni.
Likhutu liaruma mayoni mbu kabolere bandu wuwe barusie mikodhoro nende findu fitorotoro kho likwekho.
Mayoni shinga kola we likhutu nikakatia mukhasi waye nende bana mbu likhutu liyimire.
Kho kabola mbu bainyie findu fimemu shinga tsimbako, iyaywa, tsimbalo, machina bare alwanyi.
Khandi mayoni kasunga mbu likhutu libolere mbwe findu efo firebwe lwanyi kho likhutu niliula lisinje findu fiayimire.
Shinga likhutu liali liuma tsimba tsio khupurukha, liaruka khurula akulu mushitsu weliwang.
Likhutu liakwa khifindu fimemu fiarebwa alwanyi mana neliumia sana.
Khulira tsinyanga tsino, likhutu lili nende likarakamba khumibiri kwalio.
Abwene ao newe likhutu lianyiria makarakamba shinga liakwa litetwa liumia.
Lkihutu liakhoba tsisolo nende mayoni kashie kho neliumia.
Lukani luno lwekesinjia bana mbu mundu shakhoyerwe khukoba bashie tawe.
Kho lanao bana basomaanga mbu mundu yesiyesi uba nakhoba washie yalaumia.
Tsinjero tsio tsiekhonyiruungwa kwechesia bana khale khulwa tsiananga ameko.
Tsinjero tsiekhonyiruungwa khwechesia meko kefisire kho mundu anyole khupara.
Bandu bakali bayeebunggwa meko khuburira mutsinjero wabana bali kho bana balaulira tawe.
Baluhya bali nende tsinjero tsinyingi ne buli injero ili nende meeko, nende khandi fise.
Nandachererwa yatsia nako nabukwe ne injero ibolerungwa mundu woma murwe.
Injero eyo iminanga mbu mundu yesi ulaulira butswa afimbuungwa murwe
Isimbi ikhoywa bakana ne luchero luboleruungwa bandu bakhola makhuwa malayi.
Kho luminanga mbu makhuwa malayi kalondanga mundu ukholere findu filayi.
Mwana musiri ne musiko khu mwibusi, ne luchero lubolerungwa bana banyasia.
Luchero lwene olo luminaanga mbu mwana ulaulira machero, areraanga butinyu khumwibusi.
Chenda kala yola mumbo ne luchero luminanga mbu mundu uchenda kala yolaanga ale.
Bandu bokhupara kala basandanga khunyola meko mu tsinjero tsiba tsirumbulwa.
Kale bakuka bali bcahama khwekesia nende tsinjeru sana khuba tsiali nende meko mefise.
Bechesia ba khale bekhonyeraanga tsingato khwechesia bana babwe.
Tsingato tsio tsialitsinji nende meko ka bana bakhoyerwe khweka.
Mwana wa lebe nekhulia ne lukato lumina mbu mundu mulayi alinduungwa.
Mulukha kuburanga wo kwabura lumina mbu findu filondanga fiashie.
Bakhale bosi bekhonyeranga tsinyimbo khwechesia bana babwe.
Tsinyimbo tsiembungwa khwechia bandu nomba khwekesia butinyu makhuwa malebe.
Tsinyimbo tsindi tsiembungwa khwekesia makhuwa malayi kaba nekokheleshe mulokongo.
Khuli barende khuli barende khuletsiranga khulerenge bene shialo.
Bakhana (Bakoko) bali bandu bokhumenyasa nibalatsia batekhe baleshere basiani babukule mwami.
Bwami noburuchi nebwayebuungwa bana beshisiani bonyone khuba nibene litala.
Khale bakhana basubirungwa mbu nabacheni nebalrula batekhe mumatala kandi.
Wo mwana mukhana aba natekha newuwe ne akhoywa khumenyawo mika tsiosi.
Sishuna esho nishiachikiranga mukoko nietsukhana yafwa nashiatekha nasikhwa rwanyi wo mwitala.
Milukha (tsishere) tsiosi tsiekhonyirungwa khwekesia bana findu shinga misiro.
Misiro ne makhuwa nomba findu fio mundu alakhoyerwe khukhola tawe.
Milukha ne khalala nende findu shinga khuteshiania, khukalusia, khukulikha, khuyabira nende chrio.
Mubuluhya buli mulukha kuli nende misiro chia bandu bakhusika balakhoyerwe khukhola tawe.
Khuteshiania   Ne musiro mukhongo mundu khuteshia inono ya niyina.
Musiani uteshia mukhana we inono shinga ya nyina betsanga akholere musiro mukali.
Liiria elio lisubiruungwa khuba nende fisirani kho bebusi baye shibamwetsanga tsikhabi tsio khuteshia tawe.
Khale kwalitsinji mulukha mukhana utseshere khwibula bana bo khuranga makhwana.
Mukhana niyebulaanga makhwana shinga bana baye bo khuranga, makhwana ako kasukunungwa.
Mumulukha kwo hutshiania, mukhasi niyafwitsanga nashiakhwebwa musatsa yakwetsanga kho mukhasi ayabirwe.
Musatsa shiyakhalia ingokho ebukwe nashiri khumala ikhwe yanafuchirisiania tawe.
Musatsa niyetsukhana yalekhana nende mukhasi wuwe mukhasi oyo anyala khutsia yombakha liala liaye.
Mukhasi niyopa litala yenyene, musastsa shakhoyerwe khumala mulitala ero tawe.
Khale muliria, ingokho niyasinzungwa, imondo yalibuungwa nende musatsa we litala.
Khukulikha   Khali mundu shiyali anyala khukulikha mwana mumatsai kalali ko mwana oyo tawe.
Amaskia Kekhorekhanga Okhulondekhana nende Omundu Oba nafwire nende enyanga chafwire nende amalwaye kava nkamwitire
Amasika komundu Mukhongo kabechanga nende esitiwa Okhira amasika akomundu muyere osiri omwana mdoto
Banjanga nende Okhulobola omundu Onemerera nie ananja Obusia amapesa mubandu akanakhonya mumasika
Mberi nibamala okhulobola omundu Onemerera amasika bulanu bafunyanga hufamilia okhweunja efamilia nga luiri
Nari kama Omundu wesikhulundu baringara mberi abere nende abana banga nende abakhasi banga
Nibiri embwe abere omundu owesisacha nabere nende abahasi abangi nio yi amasika kabechanga nende okhupanga khungi
Batangira mberi baringala niviri embwe arekherekho emiandu kibanyala bakabania enyumba chaye Okhulondekhana nende abakhasi baye
Esikha sindi omusacha naba naberesane akhua natafwa kama lubindu biaye binekaba bibechanga ebilai
Abemeresi bolukongo bechanga alala nbakaba emali ili embwe abandu batanja ukhusolana nembwe buri mundu anyore
Nibakaba banyala okhwanja nende omukunda nibakabamo katikati Okhulondekhana nende enamba eya bakhasi babere nayo
Nibatula khumukinda nibafunya mudala nibiri embwe yari yatukakho ebiayo kama embusi nende Engombe
Biri embwe bakabe buri mundu ata nabere nende omwana webulwa orwanyi yosi yecha bamukaba
Nibakhamala okhukaba buli mundu emiandu kiaye bulanu banja okhupanga nga lumaisha kaneendelea mudala omwo bila mwenerio
Okhukalusia obuluhya n omundu musacha okhubukula omukhasi owomundu aba nafwire
Onyala walanga embwe ukhukalusia omba Okhukerama biosi bibola esindu silala nibiri khumukhasi womundu afwire
Omundu okerama omukhasi akhoyere atule mufamilia yomusacha aba nafwire omba omwicha waye owa karibu sana
Anyala yakhaba omusiani wabwe omundu afwire omba akhaso waye
Abana bomudala sibakhoyere okhukalusia abebusi bawe khulwohuba ebio binyala okhureta ekhira
Nibakhamala okhola amanyasi bulanu nebikha ebioringara abana amakhua akamasomo
Nibiri embwe abereo omwana obere nasisiri musikuli omundu yosiyosi anyala okhwicha niendelearao okhumulipira esende
Bibechanga embwe ebindu bimuzee abere yemerere biendelee saa ili efamilia itaba nende obudinyu sana
Bulanu amakhua ekenyumba nikahawa nanu nopanga Oludalo lubanendera Omubiri okhwicha osikha
Ekamati eyolukongo nende eyedala bichanga alala nibabona oludalo lunaba olwamasika nende etariki
Omusacha nibiri embwe yari yengira esikanda esiamasika nanu abandu bananjira abwene ao
Becha oborera buri mundu musikanda atuse esende chaka chitie nibamala bandika musitabo siesikanda
Amasika nikadakha khubole kama esilingi elifu emia chibiri abandu banadakhikhana bachange paka chole echo sende
Esende nichakhamala okhunyorekhana bulani abandu banja opanga ebindu banadakhikhana mumasika nende ibinatula
Banja nende esandukuu rivanasikhiramo alafu esende chilipa mumochari nende mutoka kunacha okhwenda omulambo/omubiri
Oludalo lworeta omulambo nilutola biri embwe omundu achichenge niyewunja mumochari nga lubiendelea
Nanu esende chidongerw bakhoyere baringe ebindu kama ebisala ,emakhema, nende ebiakhuria bibandu banalia mumasika
Biri sindu biri embwe bamale oludalo lubanareterakho omubiri nulutola khulwohuba uludalo lwosikha lubechanga nende ebindu ebingi
Nibakhamala Opanga buri sindu paka nende ekelesia inemerera amasika bulanu awo buri sindu siba siri bilai
Rero enyanga chino sibavekaanga khava lakini abandu bedala bechanga sa alala nibakhorera amasika kama enyumba ndala
Oludalo lutangira khulukoniekho oludalo lubaretera omubiri abandu bangi bechanga okhweyarisa mudala ririmo amasika
Oludalo olwo abandu banyala okhwendelea okhola arambe esiro omba abandu bekanisa becha okhola amalamo
Nibakhamala bareta omubiri bayiranga sa munyumba yaaye kidogo alafuu batusa bata orwanyi nibata musibanja sibaba nibatekekhe au
Omundu nabere nende amada kabiri amasika bakhoreranga mudala eriomukhasi mukhulundu ukhulondekhana nende kiimila
Alafu khandi nariwo omundu yamala Okhweyarisaho nende omukhasi womusacha aba nafwire sakhoyerw okhwicha ambi nende esanduku
Obutuki bwanjiranga Khulukongo nende Liguru, Buli Lukongo luri nende Liguru olwemerera .
Liguru Anyala Yakhava omukhasi omba omundu musacha Bora ave omundu ouri nende amafumu amalai omba mawaidha
Emirimo KIkholwa nende Liguru owa buli lukongo ni Okhukaira abandu okhudekha amalwa mabi mlukngo
Liguru yosi akhonya Buli nyumba inyala okhuba nende obutinyu kama omusacha nomukhasi nibabere nende emilwano
Emirimo mikhongo ekia Liguru n okhuyirira embosi Omwami wemerera eria eyo ili anyala okhubona nga lumakhuwa kva
Obutuki nibutula khu liguru buchichanga khu Abami bemerera Ekialo , Ekialo ni abundu ari nende engongo esavi ata kama engongo amakhumi katanu
Abami bari mara khabiri, Khuri nende Omwami Mukhongo nende Omwami omulondekererakho
Omwami Mukhongo anyala okhwemerera abundu akhongo sana ari nende abami bamulondekererakho kama bane omba sa kata basasaba
Emirimo ekiabami badidi ni okhuyirira embosi khu Omwami mukhongo echilondekhana nende amakhua kendelea mungongo chivav nibemerere
Omwami mudidi yosi yemerer LIguru owa buri lukongo, emirimo kia liguru ni okhuyira embosi eyiri omwami mudidi
Notula khu omwami mudidi bulani nocha khu omwami mukhongo nie owemerera abami badidi bosi mulukongo
Omwami mukhongo alobolwanga nende Nabongo Mumia oba niye Owemerera esialo esiabaluhya siosi
Emirimo kimwami mukhongo akhola ni kama Okhukavania endala mubandu baye ili buri mundu abe nende abundu yanyala okhurima
Nemirimo ekiomwami okhumnya embwe buli mundu ari nende omukunda kwaye kwarimangamo alafu kube nikwaka kutie
Omwami Akhoyere abusie ebiakhuria muburi lukongo bianayirira Omwami mukhngo oba nari Nabongo mumia
Omwami mukhongo Yemerera Obulindi abundu yari ata abebi nibecha niye ounaberesania abarindi banacha okhukhupana
Buli mundu owibulwa mulukongo biri embwe erita riaye riche omwami yandike musitabo siabndu baye
Buri mundu aba nafwire yosi biri embwe baandike erita riaye musitabo siabandu bafwire omwami khbamusukhe
Sai emirimo kiomwami ni okhureta alala abandu baye khulwa emikhula kia maendeleo akaba nikekhorekha musitundu siaye
Omwami yosi ari nende obunyala bworingala amakhuwa aka amaalo ili abandu batanyasa nibaba nibatemere emisala binyaa okhukaira efula okhukwa
Omwami yemerera Okhuamua amakhua ekendalo omba omukunda khubandu omba enyumba chiba nichiri nende eshida
Abami bosi bemerer amakhua kama okhola abandu babe nende emima milayi alafu balonde amalako kaba nikario
Abami bosi bemerera okhukhwania amalako mulukongo kaburi mundu akhoyere okhulonda buri Ludalo
Abami bari nende emirimo emingi muno kibakhola okhwemerera abundu yibamenya nende okhunyola embosi okhutula khu liguru nende bami badidi
Nabongo mumia niye owemerera abaluhya obo bosi okhutula obumia paka obubukusu paka abamaragoli nende abatiriki bosi
Obwami obwo endio niluo Lubwarichingi Okhutula emiaka emingi sana paka nga Eshivala sia Kenya sianyola obukhru okhutula khu omusungu
Nabongo yari yemerera amakhua amangi sana nikarimo amakhua ekemima ekiesiluhya nende amakhua kandiamangi
Nabongo mummia niye ayari yemerera okhulovola Abami bamukhonya okhola emirimo kiaye buri abundu yatakhanyarire okhwola
Omwami nabongo niye yari abonekhana kama obulala obwabaluhya khulwokhuba niye ayari aret alala abaluhya bosi
Emirimo kindi kia Nabongo kiari okhulobola Abami bemerera emirimo kiaye buri abundu mungongo chosi
Mumia niye owatsang amalako kaburi mundu alond mubaluhya okhwanjira mubaluhya bomukulu paka omwlo bosi
Nabongo yarichingi nend olukhikho buri sikha nende abami bamulondekererakho ili okhumanya amakhua nga lukachaa muburi Lukhongo
Abarindi abo nibo abemererang amkhua kama ocha emiero omba ukhuveresania ovurindi khuvaluhya vosi
Emirimo ekiabami banabongo yari nabo kiarichingi okhumuretera embosi chitula muburi lukongo buri abundu
Nabongo mumia niye owari kama omwemeresi owe sialo sabaluhya yari yamenya abundu wabalanga enbwe Lureko
Yarichingi nende ebarasa erabandu balobore ili okhweunja amakhua kama okobwami, Oburindi, nende obutajiri oburi muluhya
Nabongo mwene ni Omuwanga Okhutula mumias Kakamega abundu wabalanga embwe Lurekho
Kando nende abemeresi kama Liguru, Omwami nende Nabongo khwari nende abemeresi bandi abangi sana
Abemeresi bano buri mundu yari nende amakhua kayari nakhoyere okhwemerera okhulondekhana nende yari
Kwari nende abandu kama abakingi befula, Dakitari bemisala, abalami na bandi
Omundu kama Omukimbi wefula emirimo kiaye kiari Ukhuborera bandu oludalo nende ebikha be efula yinyala yakwa
Omuresi nie owari niyemerera amakhua akokhuonia abalwaye yekhonyeranga emisala kiomisino kama mwarubaine nende ekindi
Yario owari yemerera ebindu kma Okhulamira emere niyakhangala natusa esadaka khubandu bafwa khare
Omwene oyo yosi yari nende amani kokhulomaloma nende abandu bafwa khare nasaba esirekhero efula niyikhaire okwa omba enjala niyirikho
Khwari nende abakhongo bandi bari bemerera kama enyumba ekhumi buri nyumba ekhumi charichingi nende Omwemeresi wacho
Abandu besikofu lukari bosi barichichingi nende emirimo ekia akulu sana enyanga cha khare buru lukongo lwarichingi nende basee balwo
Basee besikofu nibo abaveresiananga amakerako mulukongo amakhua keenya amakerako nikekhorekhe mudala omba humundu
Amakerako babechananga ebindu kama omundu nakhorere esindi sibi esitachiira khu emima ekiabaluhya
Ebikhore nga bino biti biakeranga Omundu ni bamwitusa khulukongo natalonda amalako kaba nikario
Basee abo barichingi ata nobunyala obwokeraka Omwami kama Nabongo ili esindu sibi sitekhorekha khubutuki bwaye
Abandu bandi barichingio nbabalakusi, bano emirimo kiabwe kiarichingi ukhulakula ibindu kama Omundu nibamulokere
Amera ni esindu esilai mu milukha kya abaluhya bosi okhurula mu enyanga cha bakuka befu.
Khurula enyanga echo omwana yalangungwa erira okhulondana nende ebindu ebingi nomba emilukha emingi.
Omwana anyala yalangwa olondekhana nende oburimi khubakho nibuchiririra nomba nibubulakho.
Oburimi bwaba mbu bushiri okhula ni abandu bari mu chinyanga cha omubasu nende injala, omwana analangwa Nasimiyu nomba Simiyu.
Omwana mukhana alangwa Nasimiyu, omusiani alangwa Simiyu khuluokhuba esialo siomere ni khandi biakhulia biulakho.
Banyala bamulanga Wanjala nomba Nanjala khandi mu balukhya bandi nikaba embu yebulwe muchinyanga cha enjala.
Omwana niyakhamala okhwibulwa balanganga khandi khulondana nende abakuka befu bakhale nomba abasiri balamu.
Nyina mwana sakhoyere khurusia omwana munyumba chinyanga chidaru nomba chinyanga saba nichisiri okhuwa.
Olwokhurusia omwana lubechanga handi ludalo lwa balalnga erira nibakhola emilukha emingi.
Omwana narira nibashiri khulanga erira nomba ingurikho, bibechanga embu bakuka benya okhulangwa amera kabu.
Banalanga elira lia kuka owichire musiloto nomba kuka wa basiri okhulanga mulidala omwo kata nikaba embu yafwa nomba asiri omulamu.
Nikaba embu omundu yalorere kuka winyanga okhukurikwa, alabola elira lae nibamala bamulanga elira elio.
Nibakhalanga omwana oyo, banalinada okhulola embwe omwana anarira nomba anarekha okhurira.
Omwana yebulwe ni biba embu kuka nende kukhu bafwa nikhandi bosi benya okhulangwa binaba injira yabuhane.
Omwana kama oyo banabukula engokho chibiri barere bare alwanyi wa inyumba ya obunyasi.
Nibamala okhurera banalanga engokho echo erira ria kuka mulala buri engokho ireterwe awo.
Engokho yesikhasi nomba isenye inalangwa erita ria kukhu ne engokho yesisacha nomba idaywa inalanwa erita ria kuka.
Banabukula engokho echo nibatupa khusirama sya enyumba ya samwana omwana yi yeburirwemo.
Engokho yesikhasi nomba isenye nikwa asi khutula khusirama eyemberi, banalanga mwana kukhu.
Engokho yesisacha nomba edaywa niikwa asi khutula khusirama eyemberi, banalanga mwana kuka waye.
Abandu banareta ebiamo nomba ebindu ebinji okhuekhoyera omwana aba niyebulwe mulukongo.
Abakeni bosi nende bakhocha ba omwana banalangwa nomba banecha ukhulola omwana yebulwe.
Elira erio rinaba eriokhukhusia omwana yole abe omukhongo.
Amera kalangangwa nende oburingirisi obukhongo muno khulwokhuba kabechanga nende emima khubana.
Abaluhya bamanyanga embwe nibalanga omwana omundu yari omwibi, omwana yesi anaba omwibi.
Balio abana balangwanga embwe Musa nomba Moses mukabila chindi cha abaluhya.
Elira erio libechanga nende amakhua kario nomba esindu esikera nibalanga embwe Musa.
Nyina mwana nalumwa nari abundu wuri nende amabwa amangi nende eloba elingi la ratengi alafu matsi kakhera kubamo, omwana analangwa Moses.
Omwana oyo abechanga yeburirwe abundu atari munyumba nomba musibitali yosiyosi.
Abana abo bosi babukulwanga nga abana abandi bali.
Moses alalangwa erita erio nibamala nibalosakho emilukha kindi emingi kama osangala.
Banareta ebiamo nende ebindu ebindi okhuberesa nyina mwana nende samwana waye.
Abaluhya bendi bachakanga emipango kiokhulanga ameta omwana nasiri okhubulwa.
Omulukha okwo kuchakanga nende okhuberesia nyina mwana uri nende inda oburindi obulai.
Sengenyene nomba kukhu nie ulamurinda chinyanga chaye nichiri ambi khula.
Okhwikhonyera emisala kya khare banamureranga namala okhwibula naba nende omwana munyumba enyanga chidatu.
Enyanga echo nichibwa anatuswa munyumba samwana nasirio umulamu nie anamutusia munyumba.
Khunyanga chidatu echo, omundu oundi sakhoyere okhulola omwana oyo.
Bakholanga endio okhukaira omwana khulolwa nende abandu abanya okhumwira nasiri omudoto.
Oludalo lwa anatusirwa orwanyi nilwo oluokhumulanga erita erio nibamarire okhumubeka efwiri.
Omwana anabekwa efwiri nende senge waye nomba kukhu wawe obere naye niyebulwa.
Omulukha okwo kuholangwa okhujing'ia omwana nakhula.
Sibafukiriranga omwana okhukhula nende efwiri riebulwe nario.
Bamanyanga embwe rinakera omwana anyala yafwa nomba yang'aya naba omukhongo.
Efwiri niriakhabekwa nanu omwana analangua erira rya kuka waye nomba kukhu waye.
Erita erio rinalondwakho nende erindi eriokhuba eryaye khuluokhuba neriokhuibulwa kkhung'ane.
Bamala okhumubeka nende okhumulanga erira, banamurusia olwanyi.
Olwo lunaba oludalo lwaye okhubona esialo olwemberi nende abandu okhumubona olwemberi.
Abandi bakoyanga amalwa ka busa nomba chang'a nibasangarira omwana obwilwe.
Abandi banareta engoma ama engarabe chinobwa nende enyembo chirimo engalakasa.
Omwana oyo aboyangwa mushibuno nomba khumukhono nende endukhulu.
Ebindu ebyo bikairanga okhubikwa ebikhokho nomba okhuringwa efibi nende abandu bemioyo emibi.
Nibamala okhurusia nende okhulanga erita rya oluya nomba ingurikho yinyikhana,
Omwana ana anyala okhukenda nomba yacha abundu wosiwosi.
Abechanga amarire okhufukirirwa muluya khandi ari nende enono eyabwe eyifukirire.
Esibitali checha nikhandi chichenja ebindu ebindi lakini sinibiosi khaba.
Omwana yeburirwe mudwariro a bechanga nende erita ryaye nalangirwe musibitali.
Erio ribechanga sa erita ribanaandika khusipande siokhubulwa nomba esia kenya.
Bamala bafunya mungo, alalangwa khandi erita rya engurikho.
Khandi natuswa musibitali anabita orwanyi lakini sibibechanga embwe atusirwe munyumba khaba.
Anecha khandi yekhale munyumba enyanga chidatu chosi chiwe.
Munyanga chidatu echo, nyina mwana sakhoyere okhulia ebiakhulia bidekherwe musifuria nomba inungira ndala nende abandu abandi.
Khandi sakhoyere okhulia ebiakhuria nomba esindu esibere nisilumirwe nende esisolo siosi siosi.
Wechukhana yaria mana yanunia omwana, anaba nende esidonda abundu awo yisisolo sialuma embusi nomba enyama yarire.
Omwana wiburirwe musibitali oyo analangwa erira ngalubana bandi balangwangwa.
Analangwa erita ria kuka nomba kukhu waye onaba nafukirire okhulangwa.